ગુજરાત ભાજપમાં આંતરિક અસંતોષ છે તો કર્ણાટક ભાજપમાં પણ આંતરિક અસંતોષ છે. યેદીયુરપ્પા પરત ફર્યા તે ભાજપના ઘણા સિનિયરોને નથી ગમ્યું. ગુજરાતમાં અમિતભાઇ જૂથ અને આનંદીબહેન જૂથ આમનેસામને છે, તે રીતે કર્ણાટકમાં યેદીયુરપ્પા અને ઇશ્વરપ્પા જૂથ આમનેસામને છે. કર્ણાટકમાં લિંગાયત મતો મહત્ત્વના ગણાય છે. યેદીયુરપ્પાને તેથી જ ભાજપ સાચવે છે. ગુજરાતમાં આનંદીબહેન અને નીતિન પટેલ વગેરેને સાચવવની કોશિશ થાય છે તે રીતે. પણ એક લિંગાયત નેતા ઉમેશ કાટ્ટી હાલમાં ભાજપના મોવડીઓથી ભારે નારાજ થયા છે. લિંગાયત શૈવ પંથી છે. લિંગાયતોનું એક જૂથ અલગ ધાર્મિક ઓળખ માટે માગણી કરી રહ્યું છે. માત્ર હિન્દુ નહીં, પણ અલગ ધર્મ તરીકે લિંગાયતને માન્યતાની માગણી સાથે સંમેલન મળ્યું તેમાં ધારાસભ્ય ઉમેશ કાટ્ટી ભાગ લેવા માગતા હતા. પણ તેમને પક્ષના મોવડીએ મનાઈ કરી તેથી અકળાયા છે. ગુજરાતની સ્થિતિની સરખામણી અહીં જોઈ શકાય છે.